Tienerma op waarskuwing vrygelaat na moordŉ Tienerma van Mpumalanga wat daarvan beskuldig word dat sy haar 18 maande oue dogtertjie verwurg het, is op waarskuwing vrygelaat. Die ma, Nomcebo Mahlalela (18) van Tsambokhulu Trust naby Komatipoort, het Vrydag in die Tonga-landdroshof verskyn en onskuldig gepleit op aanklag van moord. Landdros Sibonisiwe Sibuyi het Mahlalela op waarskuwing vrygelaat en die saak tot 2 Julie uitgestel. Mahlalela, ŉ graad 11-leerling aan Hoërskool Lebombo, is op 16 Mei in hegtenis geneem nadat gemeenskapslede agterdogtig geraak het omdat hulle nie meer haar kind gesien het nie. Daar is later vasgestel die baba, Faithful Masinga, is verwurg en haar liggaam is naby die Swaziland-grens gestort. Staatsaanklaer Frederick Mhelembe het aan die hof gesê die rede vir die kind se moord is nog nie bekend nie. “Ek kan nie te veel oor die saak sê nie, want dit word nie ondersoek,” het Mhelembe gesê. – SAPA